สังคมข่าวหุ้น
ดัชนีตลาดหุ้นไทยวานนี้ (27 ก.ย.) ปิดที่ระดับ 1,610.58 จุด ลดลง 10.67จุด (-0.66%) มูลค่าการซื้อขาย 75,039.57 ล้านบาท
ดัชนีตลาดหุ้นไทยวานนี้ (27 ก.ย.) ปิดที่ระดับ 1,610.58 จุด ลดลง 10.67จุด (-0.66%) มูลค่าการซื้อขาย 75,039.57 ล้านบาท
28 ก.ย. 2565

ดัชนีตลาดหุ้นไทยวานนี้ (27 ก.ย.) ปิดที่ระดับ 1,610.58 จุด ลดลง 10.67จุด (-0.66%) มูลค่าการซื้อขาย 75,039.57 ล้านบาท
“ชูเกียรติ รุจนพรพจี” บิ๊กบอส แห่ง บมจ.สบาย เทคโนโลยี (SABUY) ทุ่ม 15,395,000 บาท ซื้อหุ้น SABUY เข้าพอร์ตเพิ่มอีก 1,050,000 หุ้น งานนี้มั่นใจถึงความแข็งแกร่งของธุรกิจและโอกาสการเติบโตสูงต่อเนื่องของ SABUY ฝั่งโบรกเกอร์ใหญ่ บล.บัวหลวง เสริมว่า ผลงานปีนี้เข้าเป้าแน่นอน เพราะ SABUY ยังมีโปรเจกต์ใหม่ ๆ ในมืออีกเพียบ เรียกได้ว่าทั้งบอสใหญ่และนักวิเคราะห์ส่งซิกมาให้แฟนคลับ SABUY ทั้งหลาย เฝ้าหน้าพอร์ตอย่างสบายใจได้ ส่วนใครที่ไม่อยาก “ตกรถ” รีบจัดเข้าพอร์ตด่วนจ้าาาาาาาา
“ณัฐวุฒิ นวลฉวี” มือหนึ่งสายงานเทคโนโลยีสารสนเทศ บมจ.ทีวีดี โฮลดิ้งส์ หรือ TVDH ร่วมเปิดตัว “Loyalty Program” ของบริษัท บิทคับ บล็อคเชน เทคโนโลยี จำกัด งานนี้ หวังร่วมสร้างมิติใหม่ของการสะสมแต้มและแลกรับของรางวัลบน Bitkub Chain ที่มีการใช้งานอย่างแพร่หลาย รวมถึงเป็นส่วนหนึ่งของการเพิ่มเติมฟังก์ชันใช้งานใหม่ ๆ ใน Bitkub Chain งานนี้ แย้มเฟสแรกผู้ใช้งานจะสามารถแลกเปลี่ยน Loyalty Point เป็นเหรียญ KKUB ผ่านระบบ Point Convert to KKUB รวมถึงนำเหรียญ KKUB ไปแลกเปลี่ยนเป็น Voucher ที่มีฟังก์ชันการแลกรับรางวัลผ่านฟีเจอร์ KUB Redeem
“นุสรา (อัสสกุล) บัญญัติปิยพจน์” นายหญิงแห่ง บมจ.ไทยสมุทรประกันชีวิต ชวนคนไทยเลือกซื้อผลิตภัณฑ์ประกันชีวิต ประกันสุขภาพและประกันลดหย่อนภาษี ด้วยข้อเสนอพิเศษเลยเจ้าค่ะ ย้ำดีที่สุดในรอบปีเชียวนะ หวังดูแลคนไทยก้าวฝ่าวิกฤตด้วยพลังความรัก ในมหกรรมประกันภัยครบวงจรงาน THAILAND INSURTECH FAIR 2022 (TIF 2022) ซึ่งจัดขึ้นในรูปแบบ Hybrid ผสมผสานทั้งการขายประกันในแบบ Online และ OnSite Event เพื่อตอบโจทย์ทุกความต้องการของลูกค้า งานนี้ ขนทัพทีมที่ปรึกษาด้านประกันชีวิตและการเงินมืออาชีพมาให้คำปรึกษาเคลียร์ทุกข้อสงสัย ด้วยความเข้าใจลูกค้าอย่างแท้จริง
“ชมภูนุช ปฐมพร” บิ๊กบอสคนสวยแห่งธนาคารแลนด์ แอนด์ เฮ้าส์ (LH Bank) พร้อมด้วย “เฉิน จิง-หมิง” ประธานเจ้าหน้าที่บริหารกลุ่มลูกค้าไต้หวัน LH Bank ร่วมลงนามให้การสนับสนุนสินเชื่อวงเงิน 830 ล้านบาท แก่กลุ่มบริษัท สตาร์โปร เพื่อใช้ขยายโรงงาน และเป็นเงินทุนหมุนเวียนในธุรกิจผลิตแป้งมันสำปะหลัง เพื่อจำหน่ายทั้งในประเทศและต่างประเทศ
“ศุภลักษณ์ จันทร์พิทักษ์” ประธานเจ้าหน้าที่บริหาร บมจ.บริทาเนีย หรือ BRI เผยข่าวดีจับมือกับ “ออริจิ้น เฮลท์แคร์” เพื่อผสานจุดแข็งด้านความเชี่ยวชาญการพัฒนาบ้านแนวราบ และบริการด้านสุขภาพยกระดับการพัฒนาที่อยู่อาศัยแนวราบโครงการใหม่สู่ Wellness Community ภายใต้คอนเซ็ปต์ Longevity Service &amp; Health fulfilment เพื่อเติมเต็มสุขภาพที่ดีและชีวิตที่ยืนยาว รองรับผู้สูงอายุและไลฟ์สไตล์ของคนยุคปัจจุบันที่จะเข้าสู่วัยเกษียณในอนาคต ตอบสนองการก้าวสู่สังคมผู้สูงอายุโดยสมบูรณ์และเทรนด์รักษ์สุขภาพในประเทศไทย
“อัญชุลี แววทอง” ผู้อำนวยการอาวุโส สายงานปฏิบัติการ กรุงศรี คอนซูมเมอร์ ผู้ให้บริการบัตรเครดิตและสินเชื่อส่วนบุคคล ในเครือธนาคารกรุงศรีอยุธยา หรือ BAY ชวนเหล่าสมาชิกบัตรฯ ร่วมลงทะเบียนรับเอกสารใบแจ้งยอดอิเล็กทรอนิกส์ทดแทนแบบกระดาษ งานนี้ ขอตั้งเป้าหมายปี 2565 เบา ๆ จะมีสมาชิกบัตรฯ สมัครใช้บริการรับใบแจ้งยอดอิเล็กทรอนิกส์รวมกว่า 3.5 ล้านบัญชี ช่วยลดการใช้กระดาษได้ประมาณ 84 ล้านแผ่น คิดเป็นลดคาร์บอนได้รวมกว่า 2,113,000 กิโลกรัม เทียบเท่ากับการปลูกต้นไม้ใหญ่ได้มากกว่า 234,000 ต้น
“ประณยา นิถานานนท์” ผู้บริหารการตลาด บมจ.บัตรกรุงไทย หรือ KTC ยังคงตอกย้ำผู้นำลอยัลตี้ แพลตฟอร์ม ภายใต้ชื่อ “MAAI by KTC” ล่าสุดจับมือกับ บมจ.บางจากฯ หรือ BCP ด้วยการเพิ่มช่องทางการโอนและแลกคะแนนระหว่าง MAAI Point และ Bangchak Point เพิ่มทางเลือกให้สมาชิกด้วยสิทธิพิเศษมากมายจากร้านค้าเครือข่ายพันธมิตร ที่หลากหลายครอบคลุมหมวดการใช้จ่ายในชีวิตประจำวัน งานนี้ลูกค้าทั้ง KTC และ บางจาก อย่าลืมใช้สิทธิให้คุ้มกันนะเจ้าคะ